ԱՄՆ-ի արդեն նախկին դեսպան Ռիչարդ Միլսը, անդրադառնալով Արցախի հարցին, նշել է․ «գրավյալ որոշ տարածքների վերադարձն անխուսափելի է»։ Այս արտահայտությունը ոմանց տարակուսանքը, այլոց զայրույթն առաջացրեց։ Վարչապետ Նիկոլ Փաշինյանը դեսպանի խոսքերը համարեց «հեռացող դեսպանի հեռացող մեսիջ( ուղերձ)»։ Կարծում եմ դեսպանի խոսքերի ամենաուշագրավ դիտարկումը Արցախի մարդու իրավունքների, նույնպես, արդեն նախկին պաշտպան Ռուբեն Մելիքյանինն է․ «Հետաքրքիր է՝ Ադրբեջանում ԱՄՆ դեսպանը հայտարարե՞լ է արդյոք, որ Արցախի անջատման ճանաչումն անխուսափելի է»։